MSC ดีดแรง 9% หลังโชว์กำไร Q3 ทะลุ 90 ล้าน โต 64% อานิสงส์ยอดขายฮาร์ดแวร์พุ่ง
MSC ทะยานแรง 9% ขานรับกำไรไตรมาส 3/65 แตะ 91 ลบ. โต 64% หนุน 9 เดือน แตะ 228 ลบ. อานิสงส์ยอดขายฮาร์ดแวร์พุ่ง
MSC ทะยานแรง 9% ขานรับกำไรไตรมาส 3/65 แตะ 91 ลบ. โต 64% หนุน 9 เดือน แตะ 228 ลบ. อานิสงส์ยอดขายฮาร์ดแวร์พุ่ง
8 พ.ย. 2565

ผู้สื่อข่าวรายงานว่า วันนี้ (8 พ.ย.65) ราคาหุ้น บริษัท เมโทรซิสเต็มส์คอร์ปอเรชั่น จำกัด (มหาชน) หรือ MSC ณ เวลา 10:26 น. อยู่ที่ระดับ 10.20 บาท บวก 0.80 บาท หรือ 8.51% สูงสุดที่ระดับ 11.40 บาท ต่ำสุดที่ระดับ 10.20 บาท ด้วยมูลค่าการซื้อขาย 21.87 ล้านบาท

สำหรับราคาหุ้น MSC ที่ปรับตัวขึ้นมานั้น คาดมาจากการเข้าซื้อเก็งกำไรผลประกอบการงวดไตรมาส /65 ซึ่งบริษัทรายงานกำไรอยู่ที่ 91.23 ล้านบาท เติบโต 64.44% จากงวดเดียวกันของปีก่อน ที่มีกำไร 55.48 ล้านบาท ส่วนงวด 9 เดือนอยู่ที่ 227.65 ล้านบาท เติบโต 61.99% จากงวดเดียวกันของปีก่อน ที่มีกำไร 140.53 ล้านบาท
ทั้งนี้เป็นผลมาจากรายได้จากการขายและให้บริการ 2,917 ล้านบาท เติบโต 61.80% จากงวดเดียวกันของปีก่อน 1,803 ล้านบาท สาเหตุหลักเกิดจากรายได้ของกลุ่มผลิตภัณฑ์ฮาร์ดแวร์เติบโตได้ดีจากความต้องการของลูกค้าที่เพิ่มสูงขึ้นในกลุ่มสินค้าเชิร์ฟเวอร์ และคอมพิวเตอร์ขนาดเล็ก ซึ่งสอดคล้องกับสภาพเศรษฐกิจที่ฟื้นตัวอย่างต่อเนื่อง ทำให้เกิดการลงทุนในโครงการต่างๆ มากขึ้น
อีกทั้งมีรายได้อื่นอยู่ที่ 18 ล้านบาท เพิ่มขึ้น 38.30% เมื่อเทียบกับงวดเดียวกันของปีก่อน 13 ล้านบาท ส่วนใหญ่เพิ่มขึ้นจากกำไรจากอัตราแลกเปลี่ยนที่เกิดขึ้นจริงในขณะเดียวกันบริษัทมีผลกำไรอื่น 7 ล้านบาท เพิ่มขึ้น 6 ล้านบาท จากกำไรที่ยังไม่เกิดขึ้นจริงจากอัตราแลกเปลี่ยนที่บริษัทได้ทำสัญญาซื้อขายเงินตราต่างประเทศไว้ล่วงหน้า